Dit is nie alleen in skole waar hierdie onderskeid aktief beveg word nie, maar op feitlik elke liewe lewensterrein. Alhoewel ons stryd teen die bose nie onlangs eers begin het nie, het dit weliswaar in intensiteit toegeneem nadat die leiers van ons Afrikanervolk ook besluit het om die onderskeid tussen gelowiges en ongelowiges te ignoreer en ongelowiges ingenooi het om op regeringsvlak aan besluitneming en wetgewing deel te neem. ‘n Grondwet wat uitsluitlik op Christelike waardes geskoei was moes ruimte maak vir ‘n grondwet wat kwansuis nie-diskriminerend sou wees. Tewens, menige leraars en kerke het hieraan meegewerk deur die loutere onsin te verkondig dat alle mense gelyk is en dat God nie onderskeid tref nie. Jesus het volgens hierdie “nie-diskriminerende tipe teologie” mos vir almal op aarde gesterf. En dit is ‘n infame leuen. Hy het uitsluitlik gesterf vir diegene wie Hom as hul Verlosser aangeneem het. “...Maar as iemand die Gees van Christus nie het nie, dié behoort nie aan Hom nie.” (:9).
Ek en u behoort uit liefde aan ons Vader in eerbied teenoor Hom te leef deur onsself van die wêreld te onderskei soos wat Hy van ons verwag. En wanneer die wêreld ons daarvoor haat, moet ons onthou dat die wêreld Christus vóór ons gehaat het. Ons lewens en aardse besittings kan dalk hier benede bedreig word, maar ons erfenis by ons Vader is ‘n ewige tuiste waarna ons kan uitsien – in die heilige teenwoordigheid van ons onbegryplike, ewige, Abba, Vader!
Ons het 1753 gaste aanlyn